JohanHeinsen/ENO huggingface dataset:
Odense Adresse-Contoirs Efterretninger, 1835-08-06
Løverdagen den 5 Septbr. førstkommende, om Formiddagen Kl. 11, bliver Hovedgaarden Nordskow, beliggende i Giæstelew Sogn, Salling Herred, Svendborg Amt, efter Eierens Begjering, stillet til Bortsalg, og ifald antageligt Bud skeer, ved en eneste Auction bortsolgt, tilligemed Bøndergods, Kirker og Tiender, samt Qvægbesætning, Meierieredskaber og Kakkelovne, Alt under Eet, til Tiltrædelse den 1 Mai 1836. Auctionen afholdes paa Raadhuset i Faaborg, efter de Konditioner og den Jordebog, som ved Auctionen fremlægges, og som strax kunne erfares hos Birkedommer Friis i Odense og Forvalter Briand paa Nordskow, hvilken Sidste tillige foreviser Eiendommen. Hovedgaarden staaer for fri Hovedgaardstaxt Ager og Eng 24 Tdr., Skovskyld 4 Tdr. 2 Fdkr. og ufrit Hartkorn 17 Tdr. 7 Skpr. 2 Fdkr. 2 Alb., der udgjør et Areal af godt Agerland, Engbund, Tørveskiær, betydelig Skov af Eeg og Bøg, tilsammen omtrent 600 Tdr. Land; desuden 2de Kirke- og 1 Konge-Korn-Tiende, som have et enkelt tiendeydende Hartkorn 579 Tdr. 5 Skpr. 2 Fdkr. 1/5 Alb., tilligemed disse Kirkers Qvæg- og Smaaredsels-Tiender, samt 2 Boelsteder og 21 Huse, staaende for Hartkorn 7 Tdr. 3 Fdkr. Tre Uger førend Auctionen vil Konditionerne og Jordebogen. være til Eftersyn i Hotel Royal og Knapsteds Gaard i Kjøbenhavn, samt i Gjæstgivergaardene i Roskilde, Nyborg, Odense, Svendborg, Faaborg, Assens, Hadersleben, Flensborg, Kiel, Altona, Weile, Horsens, Aarhuus, Randers, Aalborg og Viborg. Thi ville Lysthavende sig til bemeldte Tid og Sted indfinde. Salling Herredskontoir i Faaborg den 28 Juli 1835. Wiborg.
Odense Adresse-Contoirs Efterretninger, 1835-08-06
Jfølge Dom og derefter foretaget Execution, blive de Møller M. A. Møller tilhørende tvende paa Korsøer Kjøbstads Grund beliggende Møller opbudne til Bortsalg ved 3 Auctioner, der afholdes Fredagene den 14 og 28 August samt 11 September d. A., hver Dags Formiddag Kl. 11, de tvende første Auctioner paa Raadstuen og tredie Auction i selve Møllestedet. Møllerne, som ere beliggende nær hinanden, og som have været eiede og afbenyttede under eet, bestaae af en hollandsk Veirmølle, 3 Lofter høi, og en Stubmølle, hvortil hører en passende nær ved beliggende Møllebolig med Have og 10 Tdr. 2 1/2 Skpr. Land gammelt Maal paa Korsøer Mark. De paa første Prioritet indestaaende 4500 Rbd. Sølv forventes at kunne fremdeles blive staaende i Eiendommene. Konditionerne kunne forinden Auctionen erfares paa mit Kontoir. Denne Bekjendtgjørelse tjener tillige Panthaveren til Efterretning, overeensstemmende med Plakaten af 22 April 1817. B. Bentzen. Korsøer den 25 Juli 1835.
Odense Adresse-Contoirs Efterretninger, 1835-08-06
Ved Tallotteriets 1287 Trækning i Altona udkom:
Odense Adresse-Contoirs Efterretninger, 1835-08-07
64 Aargang. Fyens; tikts Kongelig allene privilegerede. Adresse-Avisen, Avertissementstidende. Forsendes med Brevposten, overalt i de danske Stater. Redigeres, trykkes og udgives i Odense. af Søren Hempel, Kancellieraad. Fredagen. 7 August 1835. Jndhold. Frankerig (Nærmere Beretning om Mordforsøget paa Kongen og Følgerne deraf). Grækenland (Ministerforandring. Admiral Miaulis's Død). - Fædrelandet. Skibs- og Handels=Efterretninger. Tildragelser. Naturbegivenhed. Odense.
Odense Adresse-Contoirs Efterretninger, 1835-08-07
Frankerig.
Odense Adresse-Contoirs Efterretninger, 1835-08-07
Den almindelige Deeltagelse for Kongen viste sig meget levende. Overalt bad Man ham om at afbryde Revuen; men han var ikke at bevæge dertil. Først 5 Timer derefter vendte han tilbage til Tuilerierne. Han saae vel mørk og bevæget ud; men hans hele Holding vidnede om man Solen digt Mod. Dronningen - som i Begyndelsen ikke havde villet fæste Lid til Kongens og Prindsernes Frelse - lignede derimod et Jammeres og Sorgens billede. Strax efter Hjemkomsten besøgte Kongen den saarede Gen. Heymes, og Kl. 6 med Dronningen Marskalinde Mortier. Om Aftenen var der stor Diner paa Slottet; der var dækket for 215 Personer ved eet Taffel. Kongen viste ogsaa her den fuldkomneste Rolighed; men udtrykte sin Sorg over Attentatets Følger i de meest rørende Ord. En af DeputeertKammerets Vicepræsidenter, Hr. Calmon, samlede - i Hr. Dupins Fraværelse - alle i Paris tilstedeværende Deputerede, og ilede til Slottet, hvor han i en saare hjertelig Tale, bevidnede Kammerets Deeltagelse og Hengivenhed. Kongen blev, ved at svare, sat i en saa veemodig Stemning, at han ikke kunde fuldføre sit Svar. De følgende Dage har Kongen modtaget Lykønskninger fra Nationalgaardens og Hærens Officerer, fra mange Autoriteter o. s. v. Mangfoldige simple Nationalgardister havde og indfundet sig.
Odense Adresse-Contoirs Efterretninger, 1835-08-07
Kongens Tronbestigelse har havt en Ministerforandring.
Odense Adresse-Contoirs Efterretninger, 1835-08-07
til Følge. Koletti er afskediget som Statsraadspræsident, og Jndenrigsminister, og udnævnt til Statsraad og Gesandt i Paris. Publikum er ikke tilfreds med denne Forandring, da Man heri frygter at see en Afvigelse fra den hidtil fulgte konstitutionelle Vei. Af den nye Jndenrigsminister, Hr. Praidi, venter Man desuden ikke meget. Oberst v. Luder, er i General v. Lesuires Sted udnævnt til Krigsminister.
Odense Adresse-Contoirs Efterretninger, 1835-08-07
Den græske Revolutions ædleste Søehelt, Admiral Miaulis, er afgaaen ved Døden. Kongens og Landets Sorg, er lige stor over dette Tab, som unægteligen røver Nationen dens største og dydigste Borger og en af de første Prydelser, fra dens heeltemæssige Kamp. Under sin Sygdom erholdt han to Gange Besøg af Kongen, og Hs. Majestæt modtog den døendes sidste Formaninger og Ønsker for Kongens og Landets Vel og om Beskyttelse for hans hydriotiske Kampfæller. Efter det sidste Besøg af Kongen, der dybt rørt skiltes fra ham, lod han alle i Athen tilstedeværende Søefolk, som havde tjent under ham, kalde for sit Leie, tog med Fatning og Standhaftighed Afsked fra dem, og døde den 24 Juni med en Helts og Kristens Rolighed. Med stor Høitidelighed begravedes han den 26de ved Søekanten i Nærheden af Mindemærket over Theemistoles ved Piræus.
Odense Adresse-Contoirs Efterretninger, 1835-08-07
Fædrelandet. Skibs= og Handels=Efterretninger. Kadet-Korvetten "Nayaden" er, under Kommando af Kapitainlieutenant C. Paludan, den 2de kommen tilbage til Kjøbenhavns Rhed.
Odense Adresse-Contoirs Efterretninger, 1835-08-07
Grønlandsfareren Flora, Kapitain Stockfleth, hjemmehørende i Elmshorn, er ankommen paa Elben med 7800 Robber.
Odense Adresse-Contoirs Efterretninger, 1835-08-07
Jfølge allerhøieste Resolution af 22 f. M. er Børstiden. i Kjøbenhavn bestemt til, herefter at være fra Kl. 1 til 2 1/2 Eftermiddag.
Odense Adresse-Contoirs Efterretninger, 1835-08-07
Hr. Grosserer Sass i Kjøbenhavn overtager fra den 1 Mai 1836 Dampskibs= og Smakke=Farten imellem Aarhuus og Kallundborg. "Danias" direkte Farter imellem Aarhuus og Kjøbenhavn ville da ophøre.
Odense Adresse-Contoirs Efterretninger, 1835-08-07
Redaktionen af Kjøbenhavnsposten, er fra en af Provindstæderne bleven gjort opmærksom paa de mange Uleiligheder for de Handlende, som der ere forbundne selv med den mindste Expedition, paa Grund af vidtløftig og besværlig Forvaltningsmaade. Da det nemlig ikke er tilladt Provindsial-Kjøbmændene, saaledes som de Handlende i Kjøbenhavn, ved indenlandsk Forhandling af allerede for toldede Varer selv at udstede et Certifikat desangaaende, saa maae de ved den allermindste Forsendelse løse en Told seddel, hvorfor der ikke blot maa erlægges en Sportelafgivt, men hvilket som oftest medtager megen Tid, da den bliver udfærdiget paa Havnekontoiret og skal kontrasigneres af Jnspekteuren. Udenfor Kontoirtiden eller om Helligdagen kan der saaledes ikke finde nogen Expedition Sted.
Odense Adresse-Contoirs Efterretninger, 1835-08-07
J Halvaaret fra 1 Januar til 30 Juni d. A. ere 3968, Skibe passerede Øresund, hvilket er 243 færre end ifjor.
Odense Adresse-Contoirs Efterretninger, 1835-08-07
Preusserne ere den Nation, som iaar have havt fleest Skibe i Sundet. Engellændernes Antal er aftaget fra 1176 til 838, Nordmændenes fra 631 til 538, Svenskernes fra 825. til 335 o. s. v.
Odense Adresse-Contoirs Efterretninger, 1835-08-07
Tildragelser. Den 10 f. M. afbrændte Rekker Mølle, i Hanning Sogn, ved Ringkjøbing, tilhørende Præsteenken, Mad. Wandborg, der med Søn og Svigerdatter beboede, samme. Jlden, hvis Aarsag ikke vides, udbrød pludselig og lagde det Hele i Aske. Af Jndboet, som ikke var assureret, blev Meget et Rov for Luerne: alle Kjøkken= og Bryggerredskaber, Folkesenge, en Deel Linned og Gangklæder, Korn, 3 Ungkreature m.m. Jdet ogsaa Mølleværket brændte, er Familien i længere Tid aldeles sat ud af Næringsdrist.
Odense Adresse-Contoirs Efterretninger, 1835-08-07
Naturbegivenhed. Den 3 d. om Aftenen imellem Kl. 10 og 11 faaes i Ribe meget stærke Nordlys.
Odense Adresse-Contoirs Efterretninger, 1835-08-07
Odense. Man har offentligen gjort den bemærkning, at Man i Lolland ikke engang havde Regn den Dag, den 23 f. M., da det frygtelige Hagelveir drog over Fyen. J denne Anledning bemærkes, at det gik omtrent midt over Landet fra Norden imod Sønden, og anrettede sine Ødelæggelser paa forskjellige Steder paa Strøget imellem Næsbye (omtrent 1/2 Miil fra Odense og Faaborg. Det havde iøvrigt saa liden Udstrækning til Siderne, at det selv her i Provindsen i mange Egne, f. Ex. ved Svendborg og Assens, østlig og vestlig for hiint Strøg, aldeles ikke sporedes. Den anrettede Skade lader sig vanskeligen nøiagtigt bestemme; dog hører Man den almindeligen anslaaes til omtrent 40,000 Rbdlr. Som Virkninger af Uveiret anføres endnu nogle smaanotitser: Heste og Qvæg bleve slagne blodige af Jisstumperne. Det samme hændtes Reisende, og Kudskene, som havde Møie med at regjere Hestene, fik Hænderne fulde af Vabler. Fugle faldt døde ned af Luften, og en Bondedreng i Bellinge fangede to Krager, som havde mistet deres Been.
Odense Adresse-Contoirs Efterretninger, 1835-08-07
Rapshøsten har hidtil været begunstiget af Veiret; men Udbyttet skal iaar i Almindelighed ikke have været betydeligt.
Odense Adresse-Contoirs Efterretninger, 1835-08-07
Rughøsten er nu i fuld Gang.
Odense Adresse-Contoirs Efterretninger, 1835-08-07
Dødsfald. Søkrigskommissair og Mynsterskriver N. 8 Sletting, 47 Aar; J. H. Bülow, 65 Aar; Urtekræmmer J.H. Glud, 35 Aar; H. P. Holm, forhen Bogtrykker, 77 Aar; Frue J. M. C. Bech, fød Dahl, 39 Aar. Alle i Kbhavn. - Chr. Dreyer, Doctor paa St. Thomas, Pastor W. R. Dichman, i Store Maglebye paa Amager; Generalmajor og Kammerherre H. C. N. v. Buchwald, R. af D. og Dorm., i Ketting; Enkemadame A. Nyeland, fød Ussing, i Ribe, 76 Aar; Enkemadame E. M. Lykke, fød Gjørup, paa Engelsborg ved Viborg, 51 Aar; Musikhandler Lose fra Kjøbenhavn, paa en Badereise i Tydskland.
Odense Adresse-Contoirs Efterretninger, 1835-08-07
AVERTISSEMENTS. At det behagede det allvise Forsyn den 4 dennes at bortkalde til et bedre Liv vores elskede lille Søn, Knud Peder, tilkjendegives sørgeligst fraværende Slægt og Venner. Odense den 7 August 1835. S. A. Roulund, R. Roulund. fød Magito.
Odense Adresse-Contoirs Efterretninger, 1835-08-07
Skipper J. F. Anderskou afseiler til Aarhuus om 6 Dage. Man melder sig hos Kjøbmand P. Petersen jun, paa Vestergade.
Odense Adresse-Contoirs Efterretninger, 1835-08-07
Skipper J. C. Anderskou i Odense afseiler om 5 a 6 Dage til Kjøbenhavn, og medtager Gods og Passagerer.
Odense Adresse-Contoirs Efterretninger, 1835-08-07
Paa Adressekontoirets Boglade faaes: Dr. Karl Hasels Kirkehistorie, oversat af Christian Winther, Kand. theol. 1ste Hefte, med Prænumeration paa Fortsættelsen. 6 Mk. J. F. W. Herschels Populaire Astronomie, oversat af Mag. P. Petersen, Observator, 2det Hefte. 3 Mk. Tydsk Grammatik til Brug for lærde Skoler og høiere Underviisningsanstalter, udarbeidet efter de bedste og nyeste Kilder af C. Julin Fabricius, Lærer i det tydske Sprog ved Metropolitanskolen, 1ste Afdeling. Digte af Wilhelm Birchedahl. 1 Rbd.
Odense Adresse-Contoirs Efterretninger, 1835-08-07
En duelig Seminarist med fortrinlige Anbefalinger, D. og som foruden Dansk tillige underviser smaae Børn i Tydsk, ønsker sig til 1 Novbr. d. A. en god Plads som Lærer, ved en Borgerskole eller og som Huuslærer hos en honet Familie. De Reflecterende vilde behage, i portofrie Breve at henvende dem, enten til Hr. Pastor Gjellebøll i Steenløse pr. Odense, eller til Hr. Pastor Adolph i Bredstrup pr. Fredericia, hvor nærmere Underretning erholdes.
Odense Adresse-Contoirs Efterretninger, 1835-08-07
Efter aflagt Prøvestykke i Hovedstaden, anbefaler Undertegnede sig til det ærede Publikum, med alle til Sadelmager= og Tapetmager=Professionen henhørende Arbeider. Og da jeg i flere Aar uafbrudt har været beskjæftiget med Tapetsering i Hamborg, har jeg derved opnaaet Færdighed i alle dertil henhørende Deele, Prøver saavel af de finere som ordinaire Tapetser er, tilligemed Priserne, at erfare hos H. C. Roe, Sadelmagermester, boende i No. 349. udenfor Odense Vesterport.
Odense Adresse-Contoirs Efterretninger, 1835-08-07
En voxen Dreng kan strax eller til 1 November antages i Lære hos Smedemester Michelsen paa Nedergade. Undertegnede modtager Bestillinger og foreviser Prøver af følgende Varer fra S. Hambroes Enkes Fabrik i Kjøbenhavn, nemlig: Olietrykkede Gulvetepper. Spisebords= og Divanstepper af forskjellige Størrelser. Voxdugtepper af alle Slags Størrelser til Borde, Kommoder m.m.
Odense Adresse-Contoirs Efterretninger, 1835-08-07
Voxdug, glat og marmoreret, samt lithogr. Trykning, fra 3/4 Al. bredt. Voxdugbrikker til Fade, Lamper, Flasker og Glas, med lithograph. og Bronce-Zirater. Regnkappetøi (vandtæt), alle Kouleurer, paa Sherting til Regnkapper og Kaskjetter; dito paa Lærred, 3/4 Al. bredt; færdige Regnkapper.
Odense Adresse-Contoirs Efterretninger, 1835-08-07
Rullegardiner i alle Størrelser og af forskjellig Farve, med Prospekter og andre Zirater, samt eensfarvede. Lakerede Filthatte og Livrehatte.
Odense Adresse-Contoirs Efterretninger, 1835-08-07
Patent=Saaler af lakeret Filt. Alt til Fabrik=Priis. Nyborg den 7 Juli 1835. C. L. Klemme.
Odense Adresse-Contoirs Efterretninger, 1835-08-07
Gode Gulvesteen, Muursteen og Bleegsteen til muligst billigste Priser vil bestandig blive at erholde hos Kjøbmand J. Bang paa Overgade.
Odense Adresse-Contoirs Efterretninger, 1835-08-07
Ved en eneste Auction, som afholdes i Linaae Fredagen den 21 August næstkommende, Kl. 9 Formiddag, bliver opbuden, til Salg efternævnte Hr. Niels Christian Georg Hastrup og Hustrue Andreiette Hastrup, fød Lund, deres Separationsboe tilhørende Eiendomme, nemlig: a) deres paaboende Gaard i Linaae og en Fæstegaard ibid. med underliggende Skove og Jorder, staaende for Hartkorn Ager og Eng 5 Tdr. 7 Skpr. 3 Fdkr. 1 7/5 Alb. og Skovskyld 5 Skpr., hvorunder er indbefattet 5 til Gaarden indkjøbte Parceller, med Kirke-, Korn- og Qvægtienden af dette Hartkorn. b) en Skovparcel paa Linaae Mark, staaende for Hartkorn Ager og Eng 4 Skpr. 1 3/4 Alb. og Skovskyld 2 Skpr. 3 Fdkr. c) et Huus i Linaae, bestaaende af 18 Fag, med tilliggende Have og Toft; d) et dito ibid. paa 4 Fag, med tilliggende Have; er et dito paa Seis Hede, Linaae Mark, bestaaende af 6 Fag, og f) Boets Andeel og Rettighed i det saakaldte aparte Jord og halve Skovsjord paa Linaae Mark, af Hartkorn Ager og Eng 2 Skpr. 1 Fdkr. 1 Alb. og Skovskyld 1 Skp. 1 Fdkr. 2 Alb., med deraf indkjøbte Kirke-, Korn- og Qvægtiende. Disse Eiendomme med Afgrøden opraabes og sælges samlede og kunne strax tiltrædes af Kjøberen, for hvem Pengevilkaarene, ville blive favorable. Samtlige Bygninger ere vel vedligeholdte, og Hr. Hastrups paaboende Gaard, der er assureret i Brandkassen for 5250 Rbd. Sølv, indrettet til Bopæl for en Familie uden for Bondestanden. Størstedelen af Jorderne ere af god Bonitet og Engene fortrinlig gode. Gaardens samlede Areal, Fæsterens indbefattet, udgjør omtrent 160 Tdr. Land geometrisk Maal. Den aarlige Udsæd i de under Gaarden, drivende Jorder er omtrent 12 Tdr. Rug, 5 a 6 Tdr. Byg, 20 Tdr. Havre, 5 Tdr. Boghvede og 12 Tdr. Kartofler, foruden nogle Tdr. Vikker og Havre til Staldforring, og Høeavlen, som meget kan forøges, 80 Læs. Fæsterens aarlige Udsæd er cirka 4 Tdr. Rug, 2 1/2 Tdr. Byg, 7 Tdr. Havre og 2 Tdr. Boghvede, og Høeavlen, som ligeledes kan formeres, cirka 10 Læs. De Gaarden underliggende Skove, som udgjøre omtrent 76 Tdr. Land, ere tæt bevoxede med temmelig store Ege= og Bøgetræer, og indeholde en betydelig Deel Gavningstræe. Ved den Aaret 1828 passerede Udskiftning af Skoven, er til samme henlagt af Fælles=Heden og Ellekjær omtrent 116 Tdr. Land, som tilligemed de under Litr. end og e anførte Huse ere bortleiede, og ligesom den bortfæstede Gaard afgive et ikke ringe Udbytte.
Odense Adresse-Contoirs Efterretninger, 1835-08-07
Gaardens Kreaturhold har hidtil været 6 Heste, hvoraf 4 Arbeidsheste, 20 Køer, 40 Faar med Yngel, som Alt kan holdes udmærket godt, desuden har Fæsteren havt 2 Heste, 6 a 7 Fækreature og 20 Faar. Ved at tage Eiendommen i Øiesyn, vil letteligen skjønnes, at Besætningen meget kan formeres, især med Hensyn til den Mængde af Gjødning, som i de senere Aar er samlet og fremdeles kunne forøges. Mergel og overflødig Tørvejord haves paa Marken, og Gaarden har fælles Jagtret, med Byens Beboere. Samme Dag, efter at de faste Eiendomme ere solgte, og, om fornødent gjøres, den næstpaafølgende Løverdag, forauctioneres, endvidere endeel af Boets Løsøre, bestaaende af Borde, Stole, Kister, Skabe, Sengesteder, 5 Kakkelovne, 4 Vogne, 3 Plouge, 5 Harver, 4 Heste, 16 Køer, 15 Stude, 39 Faar, 12 Lam, 3 Sviin og 8 Grise, samt endeel Bygningstømmer m.m. Konditionerne ere 8 Dage førend Auctionen til Eftersyn paa mit Kontoir her i Byen og hos Hr. Hastrup i Linaae, som paaviser Eiendommene. Lysthavende indbydes. Skanderborg den 20 Juli 1835. Blichfeldt.
Odense Adresse-Contoirs Efterretninger, 1835-08-07
Bekjendtgjørelse. J anstundende Efteraar agtes de i Jordløse Kirke værende Liigkister førte ud af samme og nedsatte paa et passende Sted i Kirkegaarden, ligesom den aabne Begravelse under Kirkens Gulv agtes tilkastet. De Afdøde, hvis Liig gjemmes i formeldte Begravelser, ere: A. J selve Kirken: Kancellieraad Lund til Damsboe. Christian Fog Lund, en Søn af No. 1. Frue Penz, og 2 Andre, hvis Navne ei vides. B. J Begravelsen under Kirkens Gulv: Kommerceraad J. E. de Falsen til Søeboe, og hans Koner, Margrethe Marie Fravn og Johanne Commerup.
Odense Adresse-Contoirs Efterretninger, 1835-08-07
Konferentsraad J. F. v. Scherevin til Søeboe. Enevold de Falsen, en Søn af J. L. de Falsen. 4) 2 Børn, hvis Navne ei vides, De endnu levende Slægtninge af disse Afdøde vorde derfor indkaldte, med 12 Ugers Varsel, til at melde sig hos mig, hvis de maatte have noget at erindre mod ernævnte Foranstaltninger. Hvedholm den 21 Juli 1835. Bille Brahe.
Odense Adresse-Contoirs Efterretninger, 1835-08-09
64 Aargang. Alitis Fyens Kongelig allene. privilegerede. Avertissementstidende. Adresse-Avis og overalt i de danske Stater. Forsendes med Brevposten. Redigeres, trykkes og udgives i Odense. af Søren Hempel, Kancellieraad. Søndagen. 9 August 1835.
Odense Adresse-Contoirs Efterretninger, 1835-08-09
Jndhold. Frankerig (Nærmere Beretninger og Graard og hans Mordforsøg). Preussen (Uroligheder i Berlin. Tydsk
Odense Adresse-Contoirs Efterretninger, 1835-08-09
land (Optøier i München.) Udenlandske Blandinger. - Fædrelandet. Videnskabelighed. Odense.
Odense Adresse-Contoirs Efterretninger, 1835-08-09
Frankerig.
Odense Adresse-Contoirs Efterretninger, 1835-08-09
Pariserbladene til den 2 August ere fulde af Beretninger om det skjændige Mordforsøg paa Kongen og Kongehuset, og meddele i denne Henseende interessante Detail, uden dog endnu at give fuldkommen tilfredsstillende Oplysninger hverken om Morderen og hans Forbindelser, eller om de politiske Følger af hans Udaad. - Man erfarer nu, at Attentatet ikke var Hoffet uventet, da mange anonyme Advarsler vare indløbne; men man havde ikke kunnet komme paa Spor efter Faren, som derfor ansaaes for mindre betydelig. Dronningen havde meddeelt Kongen sin Ængstelse; men H. M. tog sig de anonyme Breve saa let, at han endog vægrede sig ved at træffe nogen Forsigtighedsregel, hvorfor Dronningen havde ladet Baron Athalin og Hr. de Houdetot kalde for Revuen og med Taarer i Øinene anbefalet dem at vaage over Kongen. - (Jkke uden inderlig Medfølelse kan Man hermed sammenholde en Yttring fra denne ædle og ophøiede Dame i et Brev til en i Berlin levende fransk Generals og Diplomats Enke, der havde været hendes Ungdomsveninde og nøie kjendt hendes tidligere huuslige Lykke: "Neppe skrev Hs. Maj. - have vi endnu Taarer, til at begræde vor og vore Børns Skjæbne; thi vi ere fra et roligt Privatlios misundelsesværdige Lykke komne til et Standpunkt, der, bevæget ved alle Faktioners Hvirvler, selv med den reneste Bevidsthed at ville fremme det Gode, forjager enhver Livsglæde, og omhyllede af en tom Glands og Glimmer bliver Kummeren overalt vore Skridts Ledsager") - Hertugen af Orleans havde ligeledes for Revuen sagt til sin første Adjutant, General Baudrand: "General! Man vil skyde paa os, maaskee gjentagne Gange, min Broder og jeg ville bestandig holde os i Nærheden af Kongen, for at danne en Vold omkring ham. Nærm De Dem ogsaa tilligemed de øvrige Officerer i Følget, til H. M., for at dække hans Person." J Begyndelsen af Revuen havde man ogsaa bemærket nogen Urolighed hos Hertugerne af Orleans og Nemours. De saae sig ideligen omkring og holdt sig tæt til Kongen. Da Hs. Majestæts Hest under Explosionen steilede, stødte han Armen imod Hovedet af Hertugen af Nemours Hest, og troede, at have faaet en Kugle i den. Man saae ham da udstrække Armen og bevæge Fingrene for at prøve, om Saaret var betydeligt. Hr. Thiers havde i den rædsomme Forvirring, anseet Kongen for død; han havde nemlig antaget Marskal Mortier, hvis Blod oversprøitede ham og hvis Hoved var faldet paa hans Laar, for Kongen. Hs. Majestæt, som intet Øieblik mistede sin Koldblodighed, greb hans Haand- og sagde: "Jeg er hverken død eller saaret, min kjære Minister!" J det Øieblik Explosionen gik af, trængte de tre unge Prindser sig tæt om Kongen; Hertugen af Nemours greb hans Hest i Tøilen. Da Nationalgarden styrtede frem imod Huset, hvorfra Skuddene kom, tilraabte Kongen den med Tordenstemme: "Vogt Eder for at dræbe Nogen!"At det hele Optrin, den derpaa følgende Revue, Lykønskningerne o. s. v. have angrebet Kongen meget, uagtet hans udviste Mod, er naturligt. Han har den 30te maattet lade sig aarelade og holde sig noget i Rolighed; men de følgende Dage har han atter arbeidet og modtaget LykønskningsDeputationer.
Odense Adresse-Contoirs Efterretninger, 1835-08-09
Marskal Mortier døde ikke paa Stedet; men blev endnu bragt ind i det tyrkiske Kaffehuus, hvor Man har alle de Dræbte og haardt saarede ind. Her søgte Marskallen, der havde erholdt en Kugle i Hovedet og 4 i Livet, at støtte sig ved et Bord; men han segnede strax død til Jorden.
Odense Adresse-Contoirs Efterretninger, 1835-08-09
J selve Regjeringen skal der herske megen Uenighed om de Forslag, Man vil gjøre Deputeertkammeret. Noget Bestemt var endnu ikke afgjort; men Frygten for, at Manvilde benytte denne Begivenhed, til at iværksætte en Jndskrænkning af Pressen, tiltog.
Odense Adresse-Contoirs Efterretninger, 1835-08-09
Preussen. Det er i Berlin blandt de simplere Klasser en Skik, at tilkjendegive deres Glæde paa Kongens Fødselsdag (den 3 d.), ved at afskyde Geværer, men et iaar imod denne Uskik udstedet Forbud har havt til Følge, at denne Glædesdag i Berlin forvandledes til en Uroligheds og Ængstelses Dag. Da Mørket frembrød, tillod Man sig, paa Exerceerpladsen, i Dyrehaven baade at skyde og andre Excesser. Politiet, Gendsarmer og Militaire modtoges med Steenkast, og Flere bleve meer eller mindre saarede, paa Cirkus sloges Vinduerne ind, i Stadens Gader søndersloges Lygterne, de o. s. v. Endeligen lykkedes det Militairet, at tilveiebringe Rolighed, uden at gjøre Skud paa Mængden. Ogsaa den følgende Dag bleve - som det hedder i en officiel Bekjendtgjørelse - "Orden og Rolighed ikke uforstyrrede." En Beretning om det Forefaldne vil udkomme fra Gardens Kommandeur.
Odense Adresse-Contoirs Efterretninger, 1835-08-09
Tydskland. J München ere i den sidste Tid saamange Excesser, Jndbrud og Mord begaaede, at Militairet maa patrouillere.